
SC2019-7206/25.03.2019
RAPORT DE SPECIALITATE
privind modificarea cuantumului premiilor care urmează a fi acordate în urma organizării concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”

Unul din obiectivele de investiții propuse de municipalitate privind modernizarea infrastructurii și punerii în valoare a patrimoniului municipiului Timișoara este reabilitarea și refuncționalizarea Turnului de Apă, situat în Timişoara, str. Gh. Bariţiu nr. 3. Pentru găsirea celei mai bune soluții pentru punerea în valoare a acestui obiectiv de o importanță istorică deosebită pentru Municipiul Timișoara, s-a optat ca atribuirea contractului de servicii de proiectare să se realizeze în urma organizării unui concurs de soluții, conform prevederilor Legii nr. 98/2016 privind achizițiile publice si a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016    98 10 201   0 17>Legea nr. 98/2016.
Conform prevederilor Legii nr. 98/2016 privind achizițiile publice, cu modificările și completările ulterioare și a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016, concursul de soluții se impune a fi parte a unei proceduri mai ample ce duce în final la atribuirea unui contract de servicii. În urma concursului de soluții și stabilirii ierarhiei finale se vor declara un număr maxim de 3 câștigători, concurentului clasat pe locul I atribuindu-se contractul de proiectare (întocmirea documentației tehnico-economice DALI+PT) pentru realizarea investiției ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”.
În acest sens, prin grija Serviciului Monitorizare Implementare Proiecte din cadrul Primăriei Municipiului Timișoara, s-a încheiat cu SC Rheinbrucke SRL contractul nr. 66/05.06.2018 având ca obiect prestarea serviciilor de consultanță pentru organizarea și jurizarea concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”. Evaluarea proiectelor prezentate în cadrul concursului de soluții, stabilirea ierarhiei finale și implicit desemnarea concurentului câștigător, se realizează de către un juriu independent și obiectiv, constituit prin Dispoziția Primarului Municipiului Timișoara.

Prin HCL nr. 563/30.10.2018 s-a aprobat cuantumul premiilor care urmau a fi acordate în urma organizării concursului de soluții cu tema ,,Refuncționalizare imobil pentru Centru Cultural - Turn de Apă, Iosefin, str. Gh. Barițiu”, astfel:

· premiul I - contractul de servicii de întocmire a documentației tehnico-economice (DALI+PT) precum și asistenţa tehnică de specialitate din partea proiectantului pe perioada implementării proiectului, în valoare de 112.000 lei, fără TVA

· premiul II - 23.350 lei

· premiul III - 14.010 lei

În urma derulării procedurilor necesare lansării concursului de soluții, în data de 18.02.2019 a fost publicat pe SICAP anunțul de concurs nr. DC1000041/18.02.2019, termenul limită de depunere a ofertelor fiind 21.03.2019, ora 10.00. Întrucât, la data limită mai sus menționată, respectiv 21.03.2019 - ora 10.00, nu a fost înregistrată nicio ofertă din partea potențialilor concurenți, apreciem faptul că se impune reluarea procedurii de lansare a concursului de soluții, cu o valoare a premiului aferent locului I suplimentată (prin redistribuirea cuantumului premiilor), suficient de atractivă pentru concurenți. 

Având în vedere cele mai sus menționate, propunem modificarea cuantumul premiilor care urmează a fi acordate în urma organizării concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, astfel:
· premiul I - contractul de servicii de întocmire a documentației tehnico-economice (DALI+PT) precum și asistenţa tehnică de specialitate din partea proiectantului pe perioada implementării proiectului, în valoare de 134.360 lei, fără TVA

· premiul II – 10.000 lei

· premiul III - 5.000 lei

Având în vedere cele expuse în prezentul raport, apreciem că proiectul de hotărâre privind modificarea cuantumului premiilor care urmează a fi acordate în urma organizării concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, îndeplineşte condiţiile pentru a fi supus dezbaterii şi aprobării plenului Consiliului Local. 

